جزر فارو (فاروى:‏ Føroyar;‏ دنماركى:‏ Færøerne;‏ انجليزى:‏ Faroe Islands و Faeroes و Faroe)‏ مجموعة جزر موجوده بين بحر النرويج و شمال المحيط الاطلنطى، تقريباً فى نص السكه مابين اسكوتلاندا و ايسلاندا. عاصمتها تروسهافن Tórshavn، و لغاتها الرسميه ال فاروئى و الدنماركى. مساحتها 1399 كم مربع، و تعداد سكانها حوالى 49000، 92% من منهم فارويين و 6% دنماركيين و فيه نسبه بسيطه من النرويجيين و الايسلانديين و البولنديين. حوالى 91% بينتمو لكنيسة الدوله المعروفه بإسم كنيسة الشعب الفاروئى Fólkakirkjan و هى فرع من الكنيسه اللوثريه. نظام الحكم برلمانى ديموقراطى فى حكم ملكى دستورى، و عملتها الكورون الفاروئى. صيد السمك و الحيتان و الصناعات المرتبطه بيه بيعتبر اهم مصدر اقتصادى للجزر. مستوى المعيشه مرتفع.